Hordaland Kristeleg Folkeparti

Hordaland Kristeleg Folkeparti er det eldste fylkeslaget til Kristeleg Folkeparti. Det var i Hordaland at Kristeleg Folkeparti blei skipa i 1933, då med namnet Hordaland Kristeleg Folkeparti.

Pål Kårbø er fylkesleiar, Beate Husa og Arvid Nilssen er 1. og 2. nestleiar, og Kari Skår Sørheim er fylkessekretær. Tarje Mjelstad Angelskår er leiar av Hordaland KrFU.

Hordaland KrF har fem representantar i fylkestinget: Torill Selsvold Nyborg (gruppeleiar), Pål Kårbø, Aslaug Hellesøy, Vegard Ask og Kristian Helland.

Laila Dåvøy er Hordaland KrF sin stortingsrepresentant. Partiet har også to ordførarar i fylket. Det er Marit A. Aase i Samnanger og Astrid Aarhus Byrknes i Lindås.

I Bergen har KrF to byrådar: Filip Rygg (byutviklingsbyråd) og Lisbeth Iversen (sosialbyråd). Marita Moltu er gruppeleiar i bystyret.

 Stortingsvalshistorikk 
Nils Lavik blei i 1933 vald inn på Stortinget for Hordaland som KrF sin første og då einaste stortingsrepresentant. I 1937 blei både Nils Lavik og Hans Svarstad vald inn frå Hordaland, og begge blei sitjande på Stortinget til 1953. Frå 1953 til 1961 var Torstein Kvamme og Ola Olsen stortingsrepresentantar for Hordaland frå partiet.

I 1961 blei Torstein Kvamme attvalt, medan Ola Olsen blei erstatta av Lars Amandus Aasgard. I tillegg fikk partiet valt inn Oliver Dahl-Goli på ei fellesliste med Høgre i Bergen, som var ein eigen stortingsvalskrins fram til innlemminga i Hordaland i 1972. Også ved vala i 1965 og 1969 fekk partiet to representantar for Hordaland og ein for Bergen. I 1965 var det Lars Amandus Aasgard og Sverre L. Mo for Hordaland og Nikolai P.K. Molvik for Bergen, i 1969 Sverre L. Mo og Bergfrid Fjose for Hordaland og Asbjørn Haugstvedt for Bergen.

Ved stortingsvalet i 1973 var altså Bergen og Hordaland samla til ein stortingsvalskrins. Hordaland KrF fekk då attvalt representantane Haugstvedt, Fjose og Mo. I 1977 blei Haugstvedt og Mo attvalt, og Fjose blei erstatta av Hans Olav Tungesvik.

I 1981 fekk partiet berre inn to stortingsrepresentantar, Haugstvedt og Tungesvik. Desse to blei i 1985 erstatta av Svein Alsaker og Britt Harkestad, som begge fekk attval i 1989.
I 1993 blei dei erstatta av Are Næss og Anita Apelthun Sæle. Begge desse fekk attval i 1997, og fekk i tillegg selskap av ein tredje representant, Ingebrigt S. Sørfonn.

Sæle og Sørfonn vart attvalde i 2001, Næss vart erstatta av Ingmar Ljones. I 2005 fekk partiet inn berre to stortingsrepresentantar frå Hordaland, Ingebrigt S. Sørfonn og Laila Dåvøy. Ved stortingsvalet i 2009 vart Dåvøy den einaste representanten på Stortinget for Hordaland KrF.

Både ved stortingsvalet i 2013 og ved 2017-valet var partileiar Knut Arild Hareide fyrstekandidat på KrF-lista i Hordaland. Korgje vala fekk han med seg ein partikollega frå valkrinsen,

 Periode  Namn 1934–1936  Nils Lavik 1937–1945  Nils Lavik, Hans Svarstad 1945–1949  Nils Lavik, Hans Svarstad 1949–1953  Nils Lavik, Hans Svarstad 1953–1957  Torstein Kvamme, Ola Olsen 1957–1961  Torstein Kvamme, Ola Olsen 1961–1965  Torstein Kvamme, Lars Amandus Aasgard, Oliver Dahl-Goli 1965–1969  Lars Amandus Aasgard, Sverre L. Mo, Nikolai P.K. Molvik 1969–1973  Sverre L. Mo, Bergfrid Fjose, Asbjørn Haugstvedt 1973–1977  Sverre L. Mo, Bergfrid Fjose, Asbjørn Haugstvedt 1977–1981  Sverre L. Mo, Asbjørn Haugstvedt, Hans Olav Tungesvik 1981–1985  Asbjørn Haugstvedt, Hans Olav Tungesvik 1985–1989  Svein Alsaker, Britt Harkestad 1989–1993  Svein Alsaker, Britt Harkestad 1993–1997  Are Næss, Anita Apelthun Sæle 1997–2001  Are Næss, Anita Apelthun Sæle, Ingebrigt S. Sørfonn 2001–2005  Ingebrigt S. Sørfonn, Anita Apelthun Sæle, Ingmar Ljones 2005–2009  Ingebrigt S. Sørfonn, Laila Dåvøy 2009–2013  Laila Dåvøy

 Bakgrunnsstoff 
 Hordaland KrF si heimeside 

Kategori:Kristeleg Folkeparti
Kategori:Politiske parti skipa i 1933